อี-กรีท ใช้ทักทายผ่านไลน์แชต
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ในปี 2561 ได้ถูกกำหนดให้เป็น ปีท่องเที่ยววิถีไทย เก๋ไก๋อย่างยั่งยืน หรือ Amazing Thailand Tourism Year 2018 ตั้งแต่วันที่ 1 พ.ย.2560-1 ม.ค.2562 ททท.จึงได้จัดทำอัลบั้มภาพ e-GREET (อี-กรีท) ซึ่งเป็นการพลิกโฉมภาพทักทายที่เป็นที่ รู้จักกันดีในชื่อกลุ่มภาพ สวัสดีตอนเช้า ให้เป็นภาพแหล่งท่องเที่ยวธรรมชาติ เทศกาล งานประเพณี อาหาร บรรยากาศวิถีชีวิตที่ได้บันทึกภาพมาจากแหล่งท่องเที่ยวทั่วไทย พร้อมประกอบกับคำสวัสดี คำทักทาย คำอวยพร คำสนุกสนาน คำคม พร้อมชื่อสถานที่ผ่านตัวอักษรฟอนต์ ทัศนจร และ ทัศนศึกษา ที่ ททท.ออกแบบขึ้น กำกับด้วยตราสัญลักษณ์ของ ททท. และตราสัญลักษณ์ปีท่องเที่ยววิถีไทย เก๋ไก๋อย่างยั่งยืน คาดว่าจะสร้างให้เกิดการส่งต่อภาพเพื่อสร้างแรงบันดาลใจในการเดินทางท่องเที่ยวจากภาพที่ได้รับ เพื่อให้ประชาชนใช้ทักทายกันผ่านทางไลน์แชต (Line Chat),คำว่า e-GREET มาจาก e : electronic G : Good R : Relation E : Expression E : Emotion T : Thailand หมายถึง การส่งความปรารถนาดีให้แก่กันในการเริ่มต้นวันใหม่และเริ่มเปิดให้ ดาวน์โหลดฟรีได้ เมื่อวันที่ 1 พ.ย.ที่ผ่านมา จาก ,www.facebook.com/eGreetTAT,  (หรือค้นหาคำว่า eGREET) ในระยะแรก ททท.,จะอัพโหลดภาพวันละ 50 ภาพ เป็นเวลา 10 วัน รวม 500 ภาพ และผลิตภาพเพิ่มเติมในวาระพิเศษต่างๆ เช่น เทศกาลลอยกระทง เทศกาลส่งท้ายปีเก่า ต้อนรับปีใหม่
ในปี 2561 ได้ถูกกำหนดให้เป็น ปีท่องเที่ยววิถีไทย เก๋ไก๋อย่างยั่งยืน หรือ Amazing Thailand Tourism Year 2018 ตั้งแต่วันที่ 1 พ.ย.2560-1 ม.ค.2562 ททท.จึงได้จัดทำอัลบั้มภาพ e-GREET (อี-กรีท) 
ท่องเที่ยว,อัลบั้มภาพ,e-GREET,ททท.,ข่าวทั่วไป